Allerede ved utgangen av mars 1941, etter halvannen måned i bruk, hadde man tapt to fly i Vancouver, med tap av fire flygere. I juni, etter at Northropene hadde flyttet fra Vancouver til Toronto og Little Norway, kolliderte et tredje fly med en ferge. Her omkom ytterligere to flygere. I mars 1942 ble de tre gjenværende Northropene i Canada skipet til Island, og fordelt på de tre flightene der. På Island havarerte ni av Northropene i operasjoner eller uhell. Ni personer omkom eller ble aldri funnet.